section_heading: Radnja
paragraph_text: Film govori o nezaposlenom bankaru, Henriju Verdouxu i njegovim sociopatskim metodama zgrtanja novca. Iako odan i sposoban u poslu, Verdoux je otpušten. Kako bi priskrbio novac za svoju suprugu i dijete, ženi se s imućnim udovicama nakon čega ih ubija. Njegovi planovi se ruše nakon što dvije udovice naruše njegovu normalnu rutinu. Film završava s Verdouxom kojeg odvode na giljotinu u dvorištu zatvora nakon što se na suđenju branio riječima kako njegova djela nisu ništa gora od onih koje svakodnevno izvršavaju biznismeni i vojnici.